钦定古今图书集成/明伦汇编/氏族典/第242卷 > 张秉
## 钦定古今图书集成/明伦汇编/氏族典/第242卷 > 张秉

按《宋史张秉传》：“秉字孟节，歙州新安人。举进士，仪状
丰丽，属词敏速，善书翰。太宗喜之，擢寘甲科，解褐将
作监丞，通判宣州，迁监察御史，知郑州。召还，直昭文
馆，迁右司谏，为右计司，河南西道判官，俄换盐铁判

翔府，改江陵。丁母忧，起复，知河南府。景德初，徙知滑
州，拜工部侍郎、通进银台司，纠察在京刑狱。出知永
兴军府，会祀汾阴，为东京留守判官，转礼部侍郎，加
枢密直学士，复知并州，徙相州。九年，复紏察在京刑
狱，卒。秉典藩府，无显赫誉，临事少断，多与宾佐博奕。
虽久践中外，然无仪检，好谐戏，人不以宿素称之。